ACE Logistics tähistab alanud aastal oma 25. tegevusaastat
#000010
ACE Logisticsi alguseks saab pidada 1992. aasta septembrit, kui meie ettevõte Tallinnas registreeriti. Aastate jooksul on sellest arenenud Eesti kapitalil põhinev, kuid viies riigis tegutsev logistikaettevõtete grupp, mille aastakäive läheneb hoogsasti veerandsajale miljonile eurole.
#000013
Mainimist väärib samuti, et meil töötab mitmeid tublisid kolleege, kellel täitub lähiajal samuti 25 tööaastat! „ACE 20, 15 ja 10 klubi” liikmeid on aga sedavõrd palju, et nende tähtpäevade tähistamine on saanud juba traditsiooniks.
#000015
ACE’i strateegiline eesmärk on olla mõjukas ja tuntud logistikateenuste osutaja Balti regioonis. Märksõna on tasakaalustatud areng, mida aitavad üheskoos teostada meie kliendid, töötajad ja omanikud.
#000016
Tagasi vaadates võime tõdeda, et oleme põhieesmärgid saavutanud. Oleme arenenud, kasvanud ja tuntuks saanud. Ettevõte on jätkusuutlik ja suudab endiselt leida võimalusi kasvupotentsiaali realiseerida.
#000018
Mul on hea meel, et olen viimased 20 aastat ACE’iga seotud. Olen saanud täita mitmeid tööülesandeid ja viimased kümmekond aastat vastutanud nii ACE Eesti kui ka kogu ACE Grupi tegevjuhtimise eest. Et areng võiks hoogsalt jätkuda, liitub meie meeskonnaga Allan Epner, kes alustab ACE Eesti tegevjuhina 1. veebruarist 2017. Allanil on pikk töökogemus Eesti ühes suurimas logistikaettevõttes. Olen rõõmus, et ta on otsustanud jätkata just ACE’is. Soovin Allanile edu tema tegemistes!
#000019
Tahan tänada kõiki kolleege, kelleta ACE ei oleks selline, nagu ta on.
#000020
Tänan ka kliente ja koostööpartnereid, kes on meid kõigi nende pikkade aastate vältel usaldanud.
#000021
Andres Matkur tegevjuht ACE Logistics Estonia
#000023
ACE Logistics panustas juubeliaastal rekordilise summa laste arengusse 28.11.2022
#000026